Odense Adresse-Contoirs Efterretninger, 1828-08-11
Krigsskuepladsen i Tyrkiet. En Beretning fra Leiren ved Bagardschik i den preussiske Statstidende er af samme Dato og Jndhold som den sidst meddeelte, blot med den Forskjel, at Forposterne efter Fægtningen den 12 Juli siges at staae for Jenibazars Porte noget nærmere Schumla, imod hvilken Stad den russiske Armee med Hovedqvarteret vilde opbryde den 15 Juli. Bucharest selv er Pesten vel aftaget noget, saa her i 3 Dag kun vare døde 10 Personer af den; derimod er den udbrudt paa 21 andre Stæder i Wallachiet og har yttret sig i den russiske Leir ved Funtini. J Jassy gik derfor Rygtet, at det var besluttet at drage alle russiske Tropper ud af Walachiet og selv i Moldau kun lade blive en svag Besætning: Ved Hovedarmeen var Sundhedstilstanden aldeles tilfredstillende og Overflødighed af Levnetsmidler; men de tyrkisk Stæder og Landsbyer ere reent forladte af Jndbyggerne J det Reskript, hvormed Keiseren oversendte Feldtmarskal, Grev v. Wittgenstein, St. Andreas-Ordenens Jnsignier, siges Armeens vigtige Fremskridt hidtil og flere Fæstninger: Jndtagelse at være en Følge af hans fortræffelige Anordninger. Som en Følge af Urolighederne i Bosnien har det i Leiren ved Sarajewo samlede Troppekorps opløst sig, og Soldaterne ere enten gaaede hjem eller føre for egen Regning en Røverkrig i Bjergene og Skovene. Formændene have opsagt Storherren Lydighed og erklæret, at Jngen meere en pligtig at yde ham Skat. J Konstantinopel drives Rusningerne med fordoblet Jver, og den almindelige Væbninfortsættes, skjøndt Folket ikke viser synderlig Lyst dertil Ogsaa desertere de Asiatiske Tropper i Hundredetal, og Paschaen af Salonichi, som havde forpligtet sig til at stille 30,000 Md., har neppe kunnet skaffe 5000. Kun i Tilfælde at Nøglen til Balkanbjerget, den forskandsede Leir ved Schum la, skulde blive overmandet eller omgaaet, troer Man, at Storviziren vil opbryde. Kapudan Pascha har over Land begivet sig til Varna, hvortil ogsaa 1700 Artillerister og flere Paschaer ere opbrudte. Batterierne og de faste Slot ter ved Bosphorus ere satte i bedste Forsvarsstand. Foruden disse forsvares Jndløbet af 10 Krigskibe, hvoraf 4 Linieskibe, hvilken Eskadre endnu skal forstærkes med flere Brandere. Man indseer imidlertid, hvilken Overvægt Herredømmet paa Sorthavet giver Russerne og tvivler næsten ikke om, at de jo ville trænge frem til Konstantinopel, hvis Freden ikke snart kommer istand. Men desuagtet er Sultanen urokkelig, og hvad der er det mærkeligste, under disse kritiske Omstændigheder hersker vedvarende Rolighed og Orden i Hovedstaden, paa det nær, at alle græske ugivte Haandværkere og Arbeidsfolk, hvis Antal skal beløbe sig til 22,000, ere forviste til Asien. Som Grund dertil angiver Jagttageren den mislige Høst, som gjør det nødvendigt at formindske Antallet af Fortærere; men fra andre Sider meldes, at der ved en Huussøgning i Varna skal være fundet skjulte Vaaben hos Grækerne, for ved Russernes Nærmelse at overfalde Tyrkerne, og at alle de Skyldige uden Skaansel bleve nedsablede. Da det for det meste er Græker, som handle med Levnetsmidler i Konstantinopel, saa ere selv Tyrkerne gaaede i Forbøn for dem og have udvirket en Forlængelse af de bestemte 3 til 14 Dage. Efter Jagttageren er derimod den hele Befaling, paa disse Forestillinger, tilbagekaldet.